cyanic-selkie/wikianc huggingface dataset:
Dedpulas
Komiksų veikėjas, pritaikytas kinui, pasirodė vienoje iš „Iksmenai“ filmų serijoje „Iksmenai: pradžia. Ernis“ (2009 m.), taip pat ir herojui skirtuose filmuose „Deadpool“ (2016 m.) ir „Deadpool 2“ (2018 m.). Veikėją visuose kino filmuose įkūnija Kanados aktorius Rajenas Reinoldsas. Aktorius ir toliau vaidins personažą Marvel sukurtoje herojų visatoje.
„Wizard“ žurnalo sudarytame visų laikų komiksų veikėjų Top 200 Dedpulas užėmė 182–ą vietą. „Empire“ Top 50 geriausių komiksų veikėjų sąraše užėmė 45–ą vietą. IGN Dedpului skyrė 31–ą vietą Top 100 komiksų herojų sąraše.
Gijimo ir atsistatymo galia
Didžiausia Dedpulo galia – labai greitas gijimas ir kūno atsistatymas. Herojaus gijimo spartumas priklauso nuo jo sužalojimo sunkumo ir tuometinės dvasinės būsenos. Greičiausiai gyjama tuomet, kai herojus būna budrus, pabudęs ir geros nuotaikos.
Kovojimo sugebėjimai
Kadangi Dedpulas prieš tai tarnavo specialiųjų pajėgų dalinyje, jis pasižymi gerais kovos menų bei naudojimosi įvairiais ginklais įgūdžiais, dėl to dažnai komiksuose ir filmuose vaizduojamas besinešiojantis du kardus.
Seksualinė orientacija
„Deadpool“ komikso rašytojas Džeris Daganas savo asmeninėje Twitter paskyroje 2013 m. gruodį patvirtino, jog Dedpulo seksualinė orientacija yra panseksuali. Tačiau šis įrašas po kurio laiko buvo panaikintas paties rašytojo. Vėliau pagrindinis Dedpulo kūrėjas Fabijanas Nicieza, paklaustas apie Dedpulo seksualinę orientaciją, teigė, jog „Dedpulas yra tokios seksualinės orientacijos, kokią smegenys jam padiktuoja TUO momentu“. Nicieza taip pat teigė, jog:
"Nesistengiu būti atstumiantis, tačiau skaitytojai visada nori „personažą padaryti savu“ ir tai dažnai skiriasi nuo to, kaip jį įsivaizduoja kiti gerbėjai. Aš vengdavau klausimų apie Dedpulo seksualinę orientaciją metų metus. Tai šiek tiek vargina. Jis NETURI seksualinės orientacijos, jis yra VISOKIŲ seksualinių orientacijų iškart. Jis yra tavo ir visų kitų."
Filmai
Animaciniai filmai Filmai, kuriuose vaidina Rajenas Reinoldsas
thumb|right| Rajenas Reinoldsas vaidina Veidą Vilsoną/Dedpulą filme „[[Deadpool (filmas) |Deadpool “ (2016 m.) ]]
Animacija
Dedpulas taip pat pasirodė animaciniuose serialuose:
Vaizdo žaidimai
Dedpulas pasirodo žaidimuose kaip nežaidžiamas personažas: Dedpulas pasirodo žaidimuose kaip žaidžiamas personažas: Dedpulo aksesuarai prieinami žaidimuose kaip priedai:
Vizgiūnų tvenkinys
Vizgiūnų tvenkinys – karjero tvenkinys Lietuvoje, Kupiškio rajone, 4 km į vakarus nuo Kupiškio. Sudarytas išeksploatavus dalį smėlio ir žvyro išteklių ir prisipildžius vandens. Tvenkinio ilgis iš šiaurės į pietus – 0,39 km, plotis – iki 0,23 km. Altitudė 72,3 m. Krantai žemi, vakaruose pelkėti, tik pietrytinis krantas aukštas. Krantai beveik ištisai apaugę medžiais ir krūmais. Iš pietų prieina Margės miškas. Į šiaurę įsikūręs Vizgiūnų kaimas, į rytus – Palėvenės viensėdis. Pietine pakrante eina kelias. Vandens perteklius nuteka pietuose ištekančiu upeliu link už 0,3 km tekančios Lėvens upės.
Plebanovas
Plebanovas – kaimas Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje. Kaimas yra apie 4 km į pietus nuo Krinkų, apie 27 km į pietryčius nuo Sokulkos ir 44 km į rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
thumb|left|250px|Paminklas šioje vietoje [[1944 m. liepos 24 d. žuvusiam raudonarmiečiui Viktorui Žoludevui]]
Podlipkiai
Podlipkiai – kaimas Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje. Kaimas yra apie 11 km į pietvakarius nuo Krinkų, apie 24 km į pietryčius nuo Sokulkos ir 35 km į rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Paupis (Šalčininkai)
Paupis – kaimas Šalčininkų rajono savivaldybėje, 5 km nuo Jašiūnų.
Patrick M'Boma
Patrikas Mboma (g. 1970 m. lapkričio 15 d.) – buvęs Kamerūno futbolininkas, rungtyniavęs Kamerūno rinktinėje.
Nacionalinėje komandoje žaidė 1995–2004 m.
Puerto Realis
Puerto Realis ( 'karališkasis uostas') – miestas pačiuose Ispanijos pietvakariuose, Andalūzijoje, Kadiso provincijoje, 8 km į rytus nuo Kadiso, prie Kadiso įlankos Kadiso užutėkio šiaurinio kranto, priešais San Fernandą. Keliai į Kadisą (veda tiltas), Cheres de la Fronterą, El Puerto de Santa Mariją, Alchesirasą, praeina Kadiso–Sevilijos geležinkelis. Yra jūrų uostas. Laivų statyba ir remontas, lėktuvų ir jų agregatų, automobilių dalių, gamtinių dujų gavybos platformų (verslovėms jūroje) gamyba. Veikia Kadiso universiteto padalinys. Puerto Realis yra pajūrio kurortas, aplink driekiasi smėlėti paplūdimiai, yra Kadiso įlankos gamtos rezervatas, Kuarjeso gamtos parkas. Yra XVI–XVIII a. bažnyčių.
Istorija
Kadiso apylinkės gyvenamos nuo priešistorinių laikų. Aplink buvo finikiečių, romėnų gyvenvietės bei įtvirtinimai. Puerto Realis įkurtas 1483 m. Šalia esančioje Trokadero saloje 1823 m. buvo įsitvirtinę prancūzų kariai. XIX a. pab. pradėta plėtoti laivų statybos pramonė.
thumb|left|245px|Puerto Realio senamiestis
Greetje Kauffeld
Greetje Kauffeld (g. 1939 m. lapkričio 26 d. Roterdame) – olandų džiazo dainininkė.
Dainininkės karjerą pradėjo 1957 metais kaip radijo orkestro „The Skymasters“ solistė. 1961 m. ji atstovavo savo šaliai 1961 m. „Eurovizijos“ dainų konkurse su daina „Wat een dag“, kuri užėmė dešimtąją vietą.
Vėliau persikėlė į Vokietiją, kur tapo žinoma kaip šlagerio muzikos atlikėja.
1963 metais su kūriniu „Nur bei dir“ dalyvavo Vokietijos šlagerių festivalyje Baden Badene. Kitais metais atlikėja išleido dainą „Wir können uns nur Briefe schreiben“, kuri tapo vienu didžiausių hitų jos karjeroje.
2007 metais Greetje atšventė savo muzikinės karjeros penkiasdešimtmetį.
Subaru R1
Subaru R1 – „Subaru“ kompanijos automobilis, kuris nuo 2005 m. balandžio 4 d. iki 2010 m. kovo buvo gaminamas Japonijoje. Tai dviduris „R2“ modelio variantas su trumpesne ratų baze ir mažesniu kėbulu. Šiuo modeliu „Subaru“ kompanija ketino grįžti į perspektyvią mažalitražių automobilių rinką („kei-car“ Japonijoje taikomos mokesčių lengvatos).
Neįprasta tai, kad „R1“ modelyje neišnaudotas didžiausias leistinas automobilio ilgis, kuris Japonijoje ribojamas mokesčių lengvatas turintiems „kei-car“ klasės automobiliams. Tačiau tuo naudojasi visi kiti gamintojai, pradedant 1989 m. „Autozam Carol“, baigiant „Suzuki Twin“ ir europietišku „Smart Fortwo“ modeliu.
Iki pat 2005 m. pabaigos „Subaru R1“ automobiliuose buvo montuojamas vienintelis variklis „EN07“. Šio variklio darbinis tūris (cilindrų skersmuo ir stūmoklio eiga – 55×66,8 mm) – viso labo 658 cm³. Vėliau, kaip ir „R2“ modelyje, šis variklis pradėtas montuoti su trimis skirtingomis modifikacijomis (priklausomai nuo automobilio modifikacijos). I automobilio versijos variklis išvystė 46 AG, patobulintos R versijos variklis išvystė iki 54 AG, esant 6400 aps/min. ir didžiausiam sukimo momentui – 63 Nm be įpūtimo; taip pat buvo gaminamas variantas S su suslėgėju ir suslėgto oro aušintuvu, išvystantis 63 AG.
„R1“ pozicionuojamas kaip asmeninis automobilis arba kaip vidutinio amžiaus jaunavedžių poros antrasis automobilis. Galima komplektacija su natūralia oda ir alkantara. Visi „R1“ automobiliai buvo komplektuojami su CVT sistema, tiek priekiniais, tiek visais ratais varomose automobilių modifikacijose.
Reklamose „R1“ modelis dažnai lyginamas su „Subaru 360“ – pirmuoju kompanijos „Subaru“ automobiliu.
Ant „R1“ bazės sukurti:
Paupuliai
Paupuliai – buvęs kaimas Klaipėdos rajono savivaldybėje, 2 km nuo Kretingalės.
Francisco Romãozinho
Francisco Romãozinho (g. 1950 m. lapkričio 11 d.) – buvęs profesionalus Portugalijos automobilių ralio lenktynininkas, dalyvavęs XX a. 8 dešimtmetyje.
Jis vairavo Citroën DS21 automobilį ir bendradarbiavo su José Bernardo. Jo geriausias pasiektas rezultatas buvo 3 vieta 1973 m. Pasaulio ralio čempionate, Portugalijos ralyje.
Babounia
Babòunia  – kaimas pietvakarių Baltarusijoje, 15 km į šiaurės vakarus nuo Kapyliaus.
Istorija
XIX a. buvo miestelis ir palivarkas Slucko apskrityje, priklausęs Cialiadavičų valsčiui.
Dašarūpaka
„Dašarūpaka“  – sanskrito dramaturgijos veikalas, apie X a. sukurtas Dhanandžajos. Gausiai remiasi šio žanro klasika – Bharatos „Natjašastra“. Traktatą sudaro 4 skyriai, kuriuose analizuojamas dramos ir šokio santykis, siužeto struktūra, draminio veiksmo grandžių, herojų tipologija, estetinės emocijos problematika, aptariami dešimt dramos žanrų, kitos temos.
„Dašarūpakai“ yra sukurtas komentaras Avaloka. Dėl jo autoriaus nesutariama: vieni teigia, kad jį parašė pats Dhanandžaja, kiti – kad jo brolis Dhanika.
Komanas
Komanas  – pavienis kalnas Antarktidoje, iškilęs virš ledu padengtos Palmerio žemės plynaukštės. Stūkso kiek į vakarus nuo Pleiferio kalnų. Aukštis siekia 2658 m.
Komano kalną aptiko Ronės Antarktidos tyrinėjimų ekspedicija (1947–1948 m.), vadovaujama Finn Ronne. Kalną jis pavadino daktaro F. Dana Coman garbei. Šis gydytojas dalyvavo Berdo Antarktidos ekspedicijoje (1928–1930 m.).
Marines FC
Marines Football Club arba trumpai Marines FC bei Marines – futbolo klubas iš Gisenjo, Ruandoje, kuris dalyvauja šalies Premjer lygos pirmenybėse. Dar žinomas Marines FC Gisenyi pavadinimu.
Šio klubo spalvinė gama – žalia ir galtona.
Istorija
Klubas įkurtas ? m. 2019/20 m. sezone žaidė Premjer lygoje. Čempionatas buvo sustabdytas dėl pandemijos. Tuo metu ekipa užėmė dešimtą vietą pirmenybėse.
Stadionas
Namų rungtynes žaidžia „Umugandos“ stadione, kuris talpina 5 tūkst. žiūrovų.
Philipp Melanchthon
Pilypas Melanchtonas (tikrasis vardas – ; 1497 m. vasario 16 d. Bretenas, Vokietija – 1560 m. balandžio 19 d. Vitenbergas, Vokietija) – reformacijos teologas, protestantiškosios sistematinės teologijos pradininkas.
Po Martyno Liuterio mirties jis perėmė vadovavimą Liuterio pradėtam teologiniam judėjimui. Melanchtonas dėstė graikų kalbą iš pradžių Tiūbingene, vėliau Vitenbergo universitete. 1518 m. Melanchtonas susipažino su Liuteriu. Tai pakeitė Melanchtoną: iš humanisto jis tapo teologu ir reformatoriumi. Jis labai gerai išmanė istoriją ir buvo apdovanotas loginiu nuoseklumu.
Teologiniai disputai
Leipcigo dispute 1519 m. jis viešai palaikė Liuterį. 1521 m. Melanchtonas parašė teologijos apžvalgą Loci communes (Bendrieji teologijos principai). Tai buvo pirmoji knyga, kurioje buvo aiškiai išdėstytas Reformacijos mokymas. Melanchtonas prisidėjo Liuteriui verčiant Bibliją į vokiečių kalbą.
thumb|left||Teologijos apžvalgos Loci Communes, 1521 m. redaguotas knygos viršelis 1529 m. Melanchtonas Cvingliui paprieštaravo, skelbdamas, kad šventosios Komunijos sakramentas nėra tik paminėjimas. 1530 m. jis sudarė "Augsburgo išpažinimą", kuris liuteronų bažnyčiose iki šiol yra laikomas svarbiausiu tikėjimą skelbiančiu dokumentu.
Melanchtonas tikėjo, kad svarbiausia yra naujas krikščionių susivienijimas. Jį jaudino ir neramino tai, kad vyko teologinės kovos, kurios vyko jo paties stovykloje su kitais liuteronais.
Katie Ledecky
K. Ledecky šiuo metu priklauso pasaulio plaukimo rekordai moterų 400, 800 ir 1500 metrų laisvu stiliumi rungtyse. Jai taip pat priklauso rekordai 500, 1000 ir 1650 jardų laisvu stiliumi rungtyse.
Savo olimpinio debiuto metu 2012 m., būdama 15 metų, sportininkė laimėjo aukso medalį 800 m rungtyje.
Antrose karjeros žaidynėse 2016 m. K. Ledecky laimėjo net 4 aukso ir 1 sidabro medalį. Be šių medalių ji dar pagerino du pasaulio rekordus.
Iki 2018 m. amerikietė pelnė 24 aukso ir 2 sidabro medalius olimpinėse žaidynėse, pasaulio ir Ramiojo vandenyno čempionatuose. Per savo karjerą K. Ledecky pagerino 13 pasaulio rekordų.
2017 m. agentūra „Associated Press“ paskelbė amerikietę metų sportininke.
Cialiadavičai
Cialiadavičai  – kaimas vidurio Baltarusijoje, 6 km į šiaurės rytus nuo Babounios.
Istorija
XIX a. buvo kaimas, Slucko apskrities Cialiadavičų valsčiaus centras.
Michel Pensée
Mišelis Pensė (g. 1973 m. birželio 13 d.) – buvęs Kamerūno futbolininkas, rungtyniavęs Kamerūno rinktinėje.
Nacionalinėje komandoje žaidė 1997–2001 m.
Podšaciliai
Podšaciliai – gyvenvietė Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Paliepių apylinkė (Raseiniai)
Paliepių apylinkė – Lietuvos TSR administracinis-teritorinis vienetas vidurio vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Viduklės valsčiuje, 1950 m. priskirta naujam Raseinių rajonui. 1954 m. prijungta dalis Nemaršionių apylinkės, dalis Dumšiškių apylinkės ir Pašlynio apylinkė, 1959 m. – dalis Paišlynio apylinkės. 1968 m. gegužės 29 d. perkeltas apylinkės centras.
Paurai
Paurai – kaimas Šilutės rajono savivaldybėje, 6 km į šiaurės rytus nuo Kintų. Eina kelias.
Po smėliu
Po smėliu – 2015 m. danų istorinė karo drama, kurią režisavo Martin Zandvliet. Filmas buvo rodytas 2015 m. tarptautiniame Toronto kino festivalyje. Filmas buvo atrinktas ir nominuotas geriausio filmo užsienio kalba kategorijoje 89-ojoje „Oskarų“ apdovanojimų ceremonijoje.
Filmas įkvėptas tikrų įvykių ir pasakoja apie vokiečių karo belaisvius, kuriems po Antrojo pasaulinio karo Danijoje buvo įsakyta išminuoti sausumos minas. Apskaičiuota, kad daugiau kaip du tūkstančiai vokiečių kareivių, įskaitant daugybę paauglių, vadovaujamų vokiečių karininkų, šalino minas, beveik pusė jų žuvo arba buvo sužeisti. Išminavimas buvo prieštaringai vertinamo Vokietijos generolo Georgo Lindemano, Danijos vyriausybės ir Didžiosios Britanijos ginkluotųjų pajėgų susitarimo, pagal kurį už minų laukų išminavimą turėjo būti atsakingi Vokietijos kariai, turintys minų išminavimo patirties, dalis.
Frederick Lane
Frederick Lane (1880 m. vasario 2 d. – 1969 m. gegužės 14 d.) – Australijos plaukikas ir pasaulio rekordininkas, olimpinis čempionas.
Biografija
1898 m. tapo Australijos 100 jardų plaukimo laisvuoju stiliumi nacionaliniu čempionu.
Paryžiuje vykusiose antrosiose moderniose 1900 m. vasaros olimpinėse žaidynėse Lane dalyvavo plaukimo varžybose. Vyrų 200 m kliūtinio plaukimo varžybose australas tapo olimpiniu čempionu. 200 m plaukimo laisvuoju stiliumi finale Lane užfiksavo 2:25.2 laiką ir tapo pirmuoju šios rungties olimpiniu čempionu.
1902 m. pagerino pasaulio rekordus 100 jardų ir 220 jardų distancijose.
Pasvalio miesto tvenkinys
Pasvalio miesto tvenkinys – tvenkinys Lietuvoje, Pasvalio rajone, Pasvalio mieste. Sudarytas užtvenkus Lėvens upę (Mūšos intakas) 5 km nuo jos žiočių. Tvenkinio ilgis vakarų-rytų-šiaurės rytų kryptimi – 1,2 km, plotis – iki 0,16 km. Yra 7 a sala. Altitudė 27,7 m. Krantai daugiausia žemi, apaugę medžiais. Pietinėje pakrantėje stūkso Pasvalio kultūros ir poilsio parkas. Tvenkinys įrengtas 1895 m., kai buvo pastatytas vandens malūnas. Dabar toje vietoje veikia Ustukių malūnas. Į vakarus įsikūręs Pasvalio Vienkiemių kaimas.
2014 m. atlikti ichtiologiniai tyrimai, parodė, kad tvenkinio žuvų ištekliai vidutiniai. Tais pačiais metais atlikti ir tvenkinio dumblo ir augalų išvalymo ir būklės pagerinimo darbai.
Raliko salos
thumb|300px|Maršalo Salų žemėlapis. Raliko salos – vakaruose
Raseinių apylinkė
Istorija
Apylinkė įkurta 1963 m. sausio 12 d. iš dalies Kalnujų apylinkės, dalies Laužų apylinkės ir dalies Baraičių apylinkės. 1977 m. prijungta dalis naikinamos Alėjų apylinkės.
Raliko salos
Raliko salos  – salų grupė Mikronezijoje, viena iš dviejų, sudarančių Maršalo Salų valstybę. Šios salos yra į vakarus nuo Ratako salų; jų pavadinimas maršaliečių kalba reiškia „saulėlydis“.
Raliko grupėje yra didžiausias Maršalo Salų atolas Kvadžaleinas. 1999 m. Ralike gyveno 19 915 žmonių.
Grupę sudaro šie atolai ir salos:
Rachovikas
Rachovikas – gyvenvietė Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje. Kaimas yra apie 5 km į vakarus nuo Krinkų, apie 22 km į pietryčius nuo Sokulkos ir 41 km į rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Edwin Ifeanyi
(g. 1972 m. balandžio 28 d.) – buvęs Kamerūno futbolininkas, rungtyniavęs Kamerūno rinktinėje.
Nacionalinėje komandoje žaidė 1992–1994 m.
Vilius Armanavičius
Vilius Armanavičius (g. 1995 m. gegužės 8 d.) – Lietuvos futbolininkas, vidurio saugas.
FC Stumbras
Profesionalo karjerą pradėjo FC Stumbras. Šiame klube žaidė nuo 2015 m. Kitados buvo vienas iš pagrindinių žaidėjų, o 2018 m. klubas susidūrė su finansinėmis problemomis ir buvo pašalintas iš čempionato.
FK Jonava
2018 m. liepos viduryje perėjo į Jonavos klubą. A lygoje atstovaudamas jonaviškiams sužaidė aštuonerias rungtynes.
FK Atlantas
2019 m. atstovavo Klaipėdos „Atlantui“. A lygoje sužaidė 30 rungtynių ir buvo vienas iš ekipos lyderių.
FC Hegelmann Litauen
2020 m. kovo pabaigoje pasirašė sutartį su FC Hegelmann Litauen, kurie žaidė Pirmoje lygoje ir joje iškovojo sidabro medalius.
2021 m. Hegelann Litauen pateko į A lygą. 2021 m. liepos 31 d. rungtynėse prieš Kėdainių „Nevėžį“ pasižymėjo įvarčiu ir prisidėjo prie varžovų sutriuškinimo rezultatu 6:0.
2021 m. rugpjūčio 27 d. A lygos rungtynėse prieš „Sūduvos“ klubą pelnė įvartį ir rezultatas tapo 1:0 kauniečių naudai. HL nugalėjo čempionato lyderius rezultatu 2:1.
2022 m. kovo 5 d. A lygos rungtynėse prieš FK Kauno Žalgiris pasižymėjo pelnydamas įvartį. Rezultatas tapo 2:1, o „Hegelmann“ ekipa iškovojo pergalę.
2022 m. gruodžio mėn. pasirašyta nauja sutartis (dvejų metų trukmės), tačiau 2023 m. sausio pabaigoje persikėlė į Kazachstano FK Kaspij Aktau klubą.
„Kaspij“ klubas
2023 m. sausio 31 d. tapo žinoma, kad Vilius Armanavičius toliau karjerą tęs Kazachstene.
Aktau „Kaspij“ vasarą susidūrė su finansinėmis problemomis ir atsisakė brangių legionierių.
„Kauno Žalgiris“ klubas
2023 m. liepos 4 d. tapo žinoma, kad žaidėjas karjerą tęs Lietuvoje ir atstovaus „Kauno Žalgiriui“.
2023 m. liepos 7 d. debiutavo klube A lygos rungtynėse prieš FK Panevėžys. Varžovai sutriuškino kauniečius rezultatu 3:0. Žaidėjas pasirodė po keitimo antrame kėlinyje ir spėjo užsidirbti geltoną kortelę.
2023 m. liepos 18 d. pasižymėjo įvarčiu A lygos rungtynėse prieš „Bangos“ klubą.
Statistika
Spalvų reikšmės:
DS4Ever
DS4Ever (dar vadinamas Drip Season 4Ever) – trečiasis amerikiečių reperio Gunna studijinis albumas, išleistas 2022 m. sausio 7 d. Nepaisant vidutiniškų kritikų įvertinimų, albumas buvo komerciškai sėkmingas visame pasaulyje. JAV per pirmąją pardavimų savaitę parduota 150 tūkstančių kopijų ir albumas debiutavo pirmojoje „Billboard 200“ reitingo vietoje, tapdamas antruoju atlikėjo įrašu, pasiekusiu šią viršūnę. Lietuvoje albumas pasiekė devintąją reitingo vietą.
Izochronija
Izochronija – tolygus, vienodas ritmo paskirstymas kalboje. Ritmas yra prozodijos (priegaidžių, kirčių, intonacijų) ir kalbėjimo tempo padarinys.
Trys galimi kalbos skaidymo lygiomis atkarpomis veiksniai:
Andy Paul
Andreas Pavlou, geriau žinomas kaip Andy Paul – Kipro dainininkas ir dainų autorius.
Biografija
Po dalyvavimo „Eurovizijoje“, Andy Paul gastroliavo visoje Europoje. 1986 m. išleistas singlas „Now That I Found You“ sulaukė didelės sėkmės ne tiek gimtajame Kipre, bet ir visame Europos žemyne.
Švobiškio tvenkinys
Švobiškio tvenkinys – tvenkinys Lietuvoje, Pasvalio rajone, 3,5 km į šiaurę nuo Joniškėlio miesto. Sudarytas užtvenkus Mūšos upę 74 km nuo jos žiočių. Tvenkinio ilgis iš vakarų į rytus – 1,52 km, plotis – iki 0,12 km. Altitudė 37 m. Tvenkinys labai užžėlęs vandens augalija. Vakarinė tvenkinio dalis siekia Mūšos slėnio botaninio draustinio teritoriją. Tvenkinio krantai apaugę medžiais ir krūmais, vietomis aukštoki. Aplinkui plyti dirbami laukai. Šiaurinėje pakrantėje įsikūrusi Švobiškio gyvenvietė.
Tvenkinys įrengtas 1919 metais.
Maršalo Salų salos
thumb|450px|Maršalo Salų salos ir atolai. Negyvenami atolai pažymėti pilkai
Maršalų Salų valstybę sudaro 29 atolai, sudaryti iš daugelio mažų salelių, ir 5 salos. Kiekvienas jų, išskyrus negyvenamas salas, sudaro atskirą administracinį vienetą. Iš viso tokių administracinių salų yra 24. Salos skirstomos į dvi pagrindines salų grupes – Ratako ir Raliko.
Gyvenamos salos ir atolai
Šios salos ar salų grupės sudaro administracinius vienetus.
Negyvenamos salos
Negyvenami atolai ir salos administruojami iš gretimų atolų.
Frederik Kortlandt
Frederikas Hermanas Anri (Fricas) Kortlandtas (, 1946 m. birželio 19 d. Utrechtas, Nyderlandai) – Leideno universiteto aprašomosios ir lyginamosios kalbotyros profesorius.
Biografija
Taip pat jis telkiasi į kalbų šeimų grupavimą makrošeimomis (konkrečiai – dirba prie indouralo hipotezės). Be to, F. Kortlandtas indouralo ir nivchių kalbas kildina iš hipotetinės Uralo – Sibiro kalbų šeimos, kuri, jo manymu, galiausiai yra kilusi iš D. Grinbergo teikiamos Eurazijos prokalbės.
Kartu su Ž. van Drymu (George van Driem) ir keletu kitų kolegų yra vienas iš Leideno kalbotyros mokyklos lyderių, aprašančių kalbą kaip memo atmainą.
F. Kortlandtas Amsterdamo universitete apgynė penkias disertacijas:
F. Kortlandtas yra Nyderlandų karališkosios mokslų akademijos narys. Be kitų, apdovanotas Spinozos premija (1997).
Džatakos
thumb|200px|XVIII–XIX a. Butano budistų thanka, paremta džatakų siužetu
Džatakos  – budistiniai pasakojimai apie ankstesnius Budos įsikūnijimus. Jose Buda pasirodo įvairiausiais pavidalais (karaliaus, atsiskyrėlio, dramblio, paukščio ar kitokio gyvūno) ir atlieka dharminius (budizmo etiką pagrindžiančius) veiksmus. Pasakojimai mitologiniai, alegoriniai, su tikra Sidhartos Gautamos biografija siejasi menkai.
Manoma, kad džatakos pradėtos kurti ~IV a. pr. m. e., vėliau keitėsi, perkurtos ir t. t. Dalis džatakų siejasi su „Pančatantros“ pasakojimais. Nors džatakos kurtos pali kalba, vėliau daugelis jų išversta į sanskritą. Pagal džatakas sukurta daug budistinių bareljefų, piešinių, skulptūrų.
II a. budistų poetas Arjašūra sudarė džatakų rinkinį Jātakamālā. Tai čampū žanro pasakojimas, sudarytas lygiai iš prozos ir poezijos dalių. Jis perpasakoja 34 pačias populiariausias džatakų istorijas. Šio kūrinio pagrindu vėliau paremti Adžantos olų piešiniai (VI a.).
Pauželiškiai
Pauželiškiai – buvęs kaimas Zarasų rajono savivaldybėje, 4 km nuo Smalvų.
Padovinio pagrindinė mokykla
Marijampolės savivaldybės Padovinio pagrindinė mokykla – buvusi dieninė, savarankiško mokymosi bendrojo lavinimo mokykla Marijampolės savivaldybėje, Padovinyje, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190377831. Steigėjas Marijampolės savivaldybės taryba.
Filialas: Marijampolės savivaldybės Padovinio pagrindinės mokyklos Liepynų skyrius.
Istorija
Pirmoji pradinė mokykla Padovinyje įkurta 1910 m., nuo 1936 m. ji turėjo 6 skyrius, nuo 1949 m. – septynmetė, nuo 1962 m. – aštuonmetė, nuo 1989 m. – devynmetė. 1987 m. mokykla įsikūrė dabartiniame pastate. 2002 m. mokykla tapo dešimtmete, 2010 m. prie jos prijungtas Daukšių pagrindinio ugdymo skyrius.
2019 m. lapkričio 25 d. Marijampolės savivaldybės taryba pritarė pateiktam spendimo projektui, kuriame numatyta, kad iki 2020 m. rugpjūčio 31 d. Padovinio pagrindinė mokykla bus reorganizuota prijungiant ją prie Liudvinavo Kazio Borutos gimnazijos, pavadinant Liudvinavo Kazio Borutos gimnazijos Padovinio pagrindinio ugdymo skyriumi. 2021 m. Marijampolės savivaldybės tarybos posėdyje buvo nuspręsta gimnazijos Padovinio skyrių likviduoti.
Ratako salos
thumb|300px|Maršalo Salų žemėlapis. Ratako salos – rytuose
Ratako salos  – salų grupė Mikronezijoje, viena iš dviejų, sudarančių Maršalo Salų valstybę. Šios salos yra į rytus nuo Raliko salų; jų pavadinimas maršaliečių kalba reiškia „saulėtekis“. Ratako grandinė povandeniniais gūbriais tęsiasi į pietus kaip Gilberto salos, priklausančios Kiribačiui.
Ratako grupėje yra Maršalo Salų sostinė Madžūras (Delapas–Uliga–Džaritas). 1999 m. Ratake gyveno 30 925 žmonių.
Grupę sudaro šie atolai ir salos:
San Marino futbolo varžybos 1995–1996 m.
1995–1996 m. Campionato Sammarinese di Calcio
11–asis.
Dalyviai
10 dalyvių. Po sezono dvi komandos iškrito
San Ġwann FC (moterys)
San Ġwann Football Club – Maltos futbolo klubas iš San Gvano. Šis straipsnis apie klubo moterų ekipą, kuri rungtyniavo aukščiausiame divizione.
Istorija
Klubas įkurtas 1972 m., o vėlesniais metais suburta moterų futbolo ekipa, kuri dalyvavo žemesniųjų pakopų pirmenybėse, bei futbolo taurės turnyruose.
2019–2020 m. sezone dėl pandemijos visi sporto renginiai buvo sustabdyti.
2020–2021 m. čempionatas vyko panašiu scenarijumi. 2021 m. kovo 10 d., dėl pandemijos protrūkio Maltoje, šalies vyriausybė sustabdė visus sporto renginius vienam mėnesiui. 2021 m. balandžio 9 d. futbolo čempionatas buvo sustabdytas dėl pandemijos keliamų grėsmių.
2021–2022 m. sezone pateko į aukščiausią moterų futbolo divizioną ir iš septynių dalyvių liko šeštoje vietoje, ir išsaugojo vietą 2022–2023 m. aukščiausiame divizione.
Inga ir Anuš Aršakian
Inga ir Anuš Aršakian, arba Aršakian seserys – armėnų liaudies muzikos duetas. 2009 metais seserys atstovavo Armėnijai 2009 m. „Eurovizijos“ dainų konkurse, finale užėmusios 10-ą vietą.
Biografija
Anuš gimė 1980 m. gruodžio 24 dieną Jerevane. Baigė S. Aslamaziano muzikos mokyklą, fortepijono klasę. 1994 metais atlikėja buvo apdovanota žiūrovų prizu Sonorous Voices konkurse Omske (Rusija). Tuo laikotarpiu pradėjo rašyti dainas. 2001 metais baigė A. Babajaniano muzikos kolegiją, kur mokėsi groti fortepijonu. 2001–2005 metais mokėsi Jerevano valstybinėje konservatorijoje ir mokėsi džiazo vokalo.
Inga gimė 1982 m. kovo 18 dieną Jerevane. Ji taip pat baigė S. Aslamaziano muzikos mokyklą. 1997 metais A. Babajaniano muzikos kolegijoje baigė smuiko specialybę, o studijuodama dirbo A. Achemian smuiko ansamblyje, su kuriuo dainininkė keliavo aplink visą šalį. 1998 metais Inga prisijungė prie sesers Anuš ir pradėjo dainininkių karjerą. 2002 metais baigė styginių instrumentų studijas ir įstojo į Jerevano valstybinę konservatoriją, kur 2005 metais baigė džiazo vokalo klasę.
Karjera
2003 m. kovo mėn. pasirodė debiutinis albumas „We and our Mountains“.
2004 metais duetas koncertavo festivalyje Golden Lyre 2004, už dainą „Tamzara“ pelniusios pagrindinį prizą. 2006 m. išleido antrąjį studijinį albumą „Tamzara“. 2008 m. seserys pradėjo dirbti su įrašų kompanija „SHARM Holding LLC“.
Eurovizijos dainų konkursas 2009
250px|miniatiūra|Inga Aršakian 2015 m. „Eurovizijos“ dainų konkurso metu
„Mūsų daina Eurovizijai yra parašyta liaudies muzikos stiliumi, su šiuolaikinės muzikos elementais“, – spaudos konferencijoje prieš konkursą Maskvoje sakiusi Anuš Aršakian. Dainai muziką sukūrė Mane Hakopian, žodžius parašė Vardan Zadojan ir Avet Barsegian, aranžuotė Ara Torosian. Pasak A. Aršakian, jų tikslas yra reprezentuoti armėnų liaudies muziką šiuolaikiniu būdu. „Mažos šalys kaip Armėnija visada turėtų dalyvauti konkursuose, pavyzdžiui, „Eurovizijoje“, pristatyti savo kultūrą pasauliui“, – sakė dainininkė. Eurovizinis kūrinys „Jan Jan“ sėkmingai įveikė pusfinalį ir pateko į gegužės 16 d. vyksiantį finalą. Jame duetas surinko 92 taškus ir užėmė 10-ą vietą.
„Jan Jan“ buvo pirmoji daina armėnų kalba, patekusi į Pmachinery Top 30. Daina debiutavo 2009 m. birželio mėn. 26-oje vietoje, po dviejų mėnesių pasiekė aukščiausią poziciją – 3 vietą, ir išbuvo 16 savaičių.
Eurovizijos dainų konkursas 2015
2015 metais Inga Aršakian kaip grupės-projekto „Genealogy“ narė dalyvavo 60-ajame Eurovizijos dainų konkurse Vienoje.
Sanikai (Sokulkos apskritis)
Sanikai – kaimas Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Pauriškiai
Pauriškiai – kaimas Anykščių rajono savivaldybėje, 5 km į pietvakarius nuo Svėdasų, prie Jaros ir Uosintos santakos ir plento (atšaka į Grikiapelius).
Istorija
XIX a. pradžioje Pauriškiai buvo Svėdasų dvaro palivarkas. Vėliau palivarkas parduotas vietos ūkininkams. XX a. pr. veikė plytinė. Tarpukaryje Pauriškiuose veikė Pavasarininkų, Angelaičių draugijos, Šaulių sąjunga. 1927–2011 m. veikė Pauriškių pradinė mokykla (2001–2011 m. kaip Svėdasų vidurinės mokyklos skyrius). Nuo XX a. vidurio iki 1992 m. veikė Pauriškių biblioteka.
Gyventojai
thumb|left|240px|Sodyba su kryžiumi thumb|left|240px|Apleistas statinys Pauriškiuose
Šiluvos apylinkė
Šiluvos apylinkė – Lietuvos TSR administracinis-teritorinis vienetas vidurio vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šiluvos valsčiuje, 1950 m. priskirta naujam Tytuvėnų rajonui. 1954 m. gegužės 25 d. ji prijungta prie Pyragių apylinkės. Atkurta 1959 m. lapkričio 25 d. iš Pyragių apylinkės. 1963 m. prijungtos Lyduvėnų apylinkė ir Kepurninkų apylinkė, 1988 m. – Žaiginio apylinkė.
Mantvydava
Mantvydava – buvęs kaimas Šiaulių rajono savivaldybėje, 4 km į šiaurės rytus nuo Pašiaušės.
Etimologija
Kaimo vardas kildinamas nuo asmenvardžio Mantvydas.
Rudakai
Rudakai – kaimas Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje. Kaimas yra apie 13 km į pietryčius nuo Krinkų, apie 36 km į pietryčius nuo Sokulkos ir 50 km į rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Daktaras Ne
Filme agentas Džeimsas Bondas siunčiamas į Jamaiką ištirti kito britų agento mirties. Tyrimas atveda jį pas Daktarą Julių Ne, kuris radijo spindulių ginklu ketina sutrukdyti amerikiečių kosmoso tyrimus.
„Daktaras Ne" buvo mažo biudžeto filmas, tačiau jis sulaukė finansinės sėkmės ir paskatino kūrėjus toliau tęsti Džeimso Bondo nuotykius. Be to, šiuo filmu prasidėjo šeštajame dešimtmetyje išpopuliarėjusi slaptųjų agentų tema. Taip pat šis filmas vėliau tapo pagrindu kuriant įvairias parodijas apie šnipus, taip pat ir Ostino Pauerso nuotykius.
Taip pat šiame filme buvo sukurtas pagrindas daugeliui po to sekusių filmų, tapusių neatskiriamais serijos atributais: pagrindinė muzikinė Džeimso Bondo tema (kompozitorius John Barry), frazė „Bondas… Džeimsas Bondas“, Bondo merginos, leidimas žudyti, firminis degtinės su martiniu kokteilis (suplaktas, ne maišytas), nusikalstama organizacija SPECTRE. Taip pat ekrane susiformavo paties Bondo paveikslas.
Filmo kūrimas
Teises ekranizuoti Iano Flemingo knygas pirmiausia įsigijo Harry Salzmanas, tačiau jis neketino kurti filmo. Ši idėja kilo kitam prodiuseriui Albertui R. Broccoli, kuris pamėgino perpirkti teises, tačiau Salzmanas atsisakė jas parduoti. Abu prodiuseriai sudarė kurti filmus apie Džeimsą Bondą kartu ir tam sudarė sutartį su „United Artists“. Buvo įkurtos dvi kompanijos: „Danjag“, kuriai priklausė autorinės teisės į filmus, ir „EON Productions“, kuri prodiusavo pačius filmus.
Prodiuseriai pasiūlė Guy Greenui, Guy Hamiltonui ir Ken Hughes režisuoti filmą, tačiau visi jie atsisakė. Galiausiai buvo pasirinktas Terence Youngas. Pradžioje buvo norima pirmuoju filmu kurti „Kamuolinį žaibą“, tačiau dėl teisinių ginčų su scenarijaus autoriumi Kevinu McClory, nutarta filmuoti „Daktarą Ne“.
Aktoriaus paieška
175px|thumb|right|Sean Connery
Kadangi šeštojo dešimtmečio pradžioje Iano Flemingo kūriniai nebuvo labai populiarūs, prodiuseriai nutarė, kad sėkmę jiems gali atnešti pats Džeimso Bondo personažas. Pirmasis pasirinkimas buvo tuo metu populiarus aktorius Cary Grantas, tačiau jo kandidatūra atkrito, nes jis sutiko vaidinti tik viename filme; be to, būdamas jau 58 metų amžiaus, jis jautėsi esąs per senas šiam vaidmeniui. Režisierius Youngas labiausiai norėjo Bondo vaidmenyje matyti Richadą Johnsoną, tačiau šis buvo susietas sutartimi su kompanija „MGM“.
Kiti aktoriai, nesėkmingai kalbinti Džeimso Bondo vaidmeniui, buvo Patrickas McGoohanas (tuo metu vaidinęs šnipą Johną Drake‘ą televizijos seriale „Danger Man“), Jamesas Masonas ir Davidas Nivenas. Pastarasis 1967 metais vaidino Džeimso Bondo parodijoje „Casino Royale“. Vėliau Albertas R. Broccoli atsiminimuose „When The Snow Melts“ rašė, kad įsivaizdavo Bondą panašų į Rogerio Moore vaidinamą Saimoną Templerį seriale „Šventasis“. Vis dėlto šis faktas kelia abejonių, nes serialas Didžiojoje Britanijoje buvo pradėtas rodyti diena vėliau, nei pasirodė „Daktaras Ne“. Taip pat žinoma, kad pats Ianas Flemingas Džeimso Bondo vaidmenyje norėjo matyti Davidą Niveną, o Daktaro Ne – Noelį Cowardą.
Rogeris Moore‘as Bondo vaidmeniui pirmąsyk buvo pakviestas 1967 metais, nors Harry Salzmanas manė, kad šis, nors ir būtų tinkamas Bondas, tam trukdytų populiarus Saimono Templerio personažas. Moore‘as tapo Bondu tik 1973 metais, pasirodžius filmui „Gyvenk ir leisk mirti“.
Norėdami rasti tinkamą aktorių, Broccoli, Salzmanas ir Flemingas surengė atranką. Finaliniame etape liko šeši kandidatai ir nugalėtoju buvo paskelbtas 28 metų modelis Peteris Anthony. Nepaisant to, galiausiai pagrindinio vaidmens atlikimui buvo pasirinktas trisdešimtmetis Seaną Connery, su kuriuo buvo sudaryta sutartis penkiems filmams.
Scenarijus ir filmavimas
Rašyti scenarijų filmui Broccoli nusamdė savo draugą Wolfą Mankowitzą. Po pirmųjų mėginimų šis nutarė, kad filmas nepavyks ir sugadins jo reputaciją, todėl darbo atsisakė. Galutinę scenarijaus versiją sukūrė Richardas Mainbaumas, kuris bendradarbiavo su keletu rašytojų. Du iš jų – Johanna Harwood ir Berkely Mather – buvo įvardinti kaip scenarijaus bendraautoriai, o pats Mainbaumas vėliau parašė scenarijus dar dvylikai Bondo serijos filmų.
Filmo veiksmas vyksta Londone, Jamaikoje ir išgalvotoje Jamaikos saloje Crab Key. Dalis filmo iš tiesų buvo filmuojama Jamaikoje, netoli Flemingo rezidencijos „Goldeneye“, tad rašytojas galėjo reguliariai lankytis filmavimo aikštelėje. Vis dėlto didžioji dalis filmavimo vyko „Pinewood Studios“ studijoje.
Kita informacija
„Daktaro Ne“ premjera Jungtinėje Karalystėje įvyko 1962 metų spalio 5 dieną, o JAV – tik po metų. Japonijoje filmas pasirodė pavadinimu „Mums nereikia daktaro“.
Filmo biudžetas sudarė tik 1 milijoną dolerių, tačiau vien JAV jis surinko daugiau kaip 16 milijonų, viso – 59,6 milijono JAV dolerių. Jis užima 4-ą vietą mažiausiai pelningų Bondo filmų sąraše.
Frazė „Bondas… Džeimsas Bondas“, pirmą kartą nuskambėjusi filme, Amerikos filmų instituto 2005 metais sudarytame populiariausių filmų posakių sąraše užėmė 22 vietą.
„Entertainment Weekly“ filmui skyrė 7-ą vietą geriausių Bondo filmų sąraše, o Ursulai Andress – 1-ą vietą tarp Bondo merginų. 2003 metais scena, kurioje Andress, vilkėdama bikini, brenda iš jūros, Channel 4 buvo pripažinta seksualiausia scena kino istorijoje, o pats bikini buvo parduotas aukcione už 61 500 dolerių. 2002 metais šią sceną pakartojo Halle Berry filme „Pasveikink mirtį kitą dieną“.
Walker Kessler
Volkeris Rosas Kesleris (, g. 2001 m. liepos 26 d.) – JAV krepšininkas, žaidžiantis NBA lygoje besivaržančioje Jutos „Jazz“ komandoje. 2022 m. NBA naujokų biržoje Memfio „Grizzlies“ pasirinko jį 22-uoju šaukimu tačiau tą pačią naktį išmainė į Minesotos „Timberwolves“. Po dviejų savaičių, liepos 6 d., jį išmainė į Jutos „Jazz“.
2022-2023 m. NBA sezone jis pirmavo lygoje pagal žaidimo metimų pataikymo procentą ir buvo NBA metų naujoko apdovanojimo finalininkas.
Ernst Hoppenberg
Ernst Hoppenberg (1878 m. liepos 26 d. – 1937 m. rugsėjo 29 d.) – Vokietijos plaukikas ir vandensvydininkas, olimpinis čempionas.
Biografija
Paryžiuje vykusiose antrosiose moderniose 1900 m. vasaros olimpinėse žaidynėse Hoppenberg dalyvavo plaukimo varžybose. Vyrų komandiniame plaukime kartu su Vokietijos nacionaline rinktine iškovojo aukso medalius. Pirmą kartą vykusiose 200 m plaukimo nugara varžybose vokietis užfiksavo 2:47.0 laiką ir tapo olimpiniu čempionu.
Hoppenberg taip pat buvo olimpinių vandensvydininkų sąraše, bet varžybose nestartavo.
Nikolajus Repninas
Nikolajus Vasiljevičius Repninas (, – ) – Rusijos imperijos valstybės veikėjas ir generolas, atlikęs svarbų vaidmenį Abiejų Tautų Respublikos padalijimuose.
ATR vaidmuo
1763 m. imperatorius Petras III išsiuntė jį ambasadoriumi į Prūsiją. Tais pačiais metais Jekaterina II perkėlė jį į Abiejų Tautų Respubliką kaip įgaliotąjį ministrą.
Dėl Rusijos įtakos ATR vyriausybėje Repninas buvo faktinis šalies valdovas, kuriam buvo duoti specialūs nurodymai suformuoti prorusišką frakciją iš įvairių protestantų, kurie turėjo gauti lygias teises su katalikais. Repninas manė, kad protestantai nėra pakankamai reikšmingi, kad būtų naudingi Rusijai.
Siekdamas įgyvendinti Rusijos interesus, jis skatino dviejų protestantų (Slucko ir Torūnės), o vėliau ir katalikų (Radomo konfederacijos, kuriai vadovavo Karolis Stanislovas Radvila II) konfederacijų kūrimąsi. Pasak enciklopedijos „Encyclopædia Britannica“, Repnino susirašinėjimai atskleidžia, kad jam nepatiko politika, kuria turėjo užsiimti. Vis dėlto jis pakluso savo nurodymams ir įvairiomis priemonėmis privertė 1767–1768 m. seimą („Repnino seimą“) pripažinti visus ginčytinus klausimus. Prieš Seimą jis įsakė suimti ir ištremti į Kalugą keletą garsių savo politikos oponentų – Jozefą Andrejų Zaluskį ir Vaclovas Rževuskį. Dėl to iš karto susikūrė Baro konfederacija, kuri praktiškai sužlugdė ambasadoriaus strategiją.
Karinė karjera
Repninas atsistatydino iš pareigų, kad galėtų vadovauti kariams, kovojantiems su Osmanų imperija Rusijos–Turkijos kare. Vadovaudamas savarankiškai vadovybei Moldavijoje ir Valakijoje, jis neleido didelei osmanų kariuomenei persikelti per Prutą (1770 m.), pasižymėjo Largos ir Kahulio mūšiuose, užėmė Izmajilą ir Kiliją. 1771 m. jis gavo vyriausiąją vadovybę Valakijoje ir užėmė Bukareštą. Dėl nesutarimų su vyriausiuoju kariuomenės vadu Rumiancevu jis atsistatydino, tačiau 1774 m. dalyvavo užimant Silistrą ir derybose, po kurių sudaryta Kiučiuk Kainardžos taika.
Prasidėjus Bavarijos įpėdinystės karui, jis atvedė 30 000 vyrų į Vroclavą, o vėliau vykusiame Cešyno kongrese, kuriame jis buvo Rusijos įgaliotasis atstovas, privertė Austriją sudaryti taiką su Prūsija.
Per antrąjį Turkijos karą (1787–1792 m.) Repninas, po Aleksandro Suvorovo, buvo sėkmingiausias iš rusų vadų.
Paskutiniai metai
Po antrojo ATR padalijimo jis tapo naujai įgytų Lietuvos provincijų generalgubernatoriumi, kur taip pat vadovavo rusų pajėgoms per Kosciuškos sukilimą. Caras Pavelas I pakėlė jį į feldmaršalo rangą (1796 m.), o 1798 m. išsiuntė su diplomatine misija į Berlyną ir Vieną, kad atplėštų Prūsiją nuo Prancūzijos ir suvienytų Habsburgų monarchiją ir Prūsiją prieš Pirmąją Prancūzijos Respubliką. Nesėkmingai grįžęs jis buvo atleistas iš tarnybos ir mirė Rygoje.
Repninas turėjo nesantuokinį sūnų Ivaną Pniną, taip pat sklandė gandai, kad Adomas Jurgis Čartoriskis buvo nesantuokinis Repnino ir Izabelės Čartoryskos sūnus. Repnino teisėti vaikai buvo trys dukterys. Po Repnino mirties, išnykus vyriškajai Repnino giminei, Aleksandras I leido Repnino anūkui kunigaikščiui Nikolajui Repninui-Volkonskiui perimti Repnino vardą ir senelio herbą.
Borisas Naglis
Borisas Naglis (1911 m. gruodžio 21 d. Kaune – 1977 m. balandžio 22 d. Maskvoje) – šachmatininkas.
Biografija
Gimė 1911 m. gruodžio 21 d. Kaune. 1937-1941 m. Maskvos šachmatų komiteto instruktorius. 1957-1970 m. TSRS centrinio šachmatų klubo direktorius. 1961 m. tapo TSRS sporto meistru, 1962 m. tarptautiniu arbitru. 1973-1977 m. Maskvos srities šachmatų klubo direktorius. Mirė 1977 m. balandžio 22 d. Maskvoje.
Musanze FC
Musanze Football Club arba trumpai Musanze FC bei Musanze – futbolo klubas iš Musanzės rajono, Ruandoje, kuris dalyvauja šalies Premjer lygos pirmenybėse. Šio klubo spalvinė gama – raudona, juoda ir balta.
Istorija
Klubas įkurtas ? m. 2011/12 m. žaidė Antrame divizione ir tapo savo grupės nugalėtojais. Sekantį sezoną debiutavo Premjer lygoje.
2019/20 m. sezone žaidė Premjer lygoje. Čempionatas buvo sustabdytas dėl pandemijos. Tuo metu ekipa užėmė dvyliktą vietą pirmenybėse.
Stadionas
Namų rungtynes žaidžia „Ubvoroheranės“ stadione, kuris talpina 4 tūkst. žiūrovų.
Sanskrito drama
Sanskrito drama – klasikinė senovės Indijos drama, kurta sanskrito kalba.
Istorija
Užuominų apie dramą Indijoje galima rasti nuo I a. (minima Patandžalio Mahābhāṣya). Visgi klasikinė sanskrito drama pirmąsyk plačiai aprašoma ir teoretizuojama Bharatos „Natjašastroje“ (susirutuliojo ~IV a.). Jokių konkrečių dramų iki šio laikotarpio nėra žinoma. Be „Natjašatros“ žinoma dar keletas dramaturgijos traktatų: Dhanandžajos Daśarūpaka (X a.), Sagaranandino Nāṭakalakṣaṇaratnakośa (XI a.), Ramačandros ir Gunačandros Nāṭyadarpaṇa (XII a.), Šaradatanajos Bhāvaprakāśa (XII–XIII a.), Šingabhūpalos Rasārṇavasudhākara (XIV a.), Rūpagosvamio Nāṭakacandrikā (XVI a.). Tiesa, nors dramaturgijos traktatų parašyta gerokai po XII a., bet pati sanskrito drama tuo laiku šiaurės Indijoje dėl musulmonų įtakos nunyko ir buvo nagrinėjama kaip literatūros, o ne teatro šaka.
Žanrai
Išskiriama 10 pagrindinių žanrų (rūpaka):
Siužetas
Pagrindine spektaklio struktūros dalimi laikomas veiksmas (aṅka). Tačiau veiksmo eigoje vaizduojamos tik tos siužeto situacijos, kuriose glūdi estetinė emocija (rasa). Kiti įvykiai – įžanginiai, šalutiniai, ilgalaikiai arba mažiau įdomūs, taip pat tie, kurių tradiciškai neleidžiama pavaizduoti scenoje, bet kurie reikalingi jungiant skirtingus dramos epizodus – pagarsinami įterptinėse scenose. Dramos veiksmas plėtojamas intermedijų (arthopakṣepaka) pagalba. Skiriamos 5 intermedijos:
Drama
Žymiausi kūrėjai ir jų kūriniai:
Seročinščizna
Seročinščizna – gyvenvietė Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Viduklės apylinkė
Viduklės apylinkė – Lietuvos TSR administracinis-teritorinis vienetas vidurio vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Viduklės valsčiuje, 1950 m. priskirta naujam Raseinių rajonui. 1954 m. prijungtos Aleknų apylinkė, Graužų apylinkė, Kempalių apylinkė ir Lauksminiškės apylinkė, 1959 m. – dalis Paišlynio apylinkės. 1977 m. – dalis Alėjų apylinkės.
Slobudka (Sokulka)
Slobudka – kaimas Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje. Kaimas yra apie 11 km į pietvakarius nuo Krinkų, apie 28 km į pietryčius nuo Sokulkos ir 38 km į rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Jamato žmonės
Jamato žmonės arba Vadžin  – dominuojanti Rytų Azijos etninė grupė, sudaranti daugiau nei 120 milijonų žmonių. Daugiau nei 90 % žmonių Japonijoje yra laikomi kaip Jamato žmonėmis. Šis terminas buvo pradėtas vartoti tik vėlyvajame XIX a. siekiant atskirti Japonijos imperijoje dominuojančią žmonių grupę nuo etninių mažumų (korėjiečiai, taivaniečiai, ainai, nivchiai, orokiai). Jamato vardas kilo nuo regiono, kuriame buvo apsigyvenę Jamato žmonės, pavadinimo. Tai yra šių laikų Naros prefektūra, anksčiau – Jamato provincija.
Kultūros istorija
Jamato laikotarpis truko 250-710 m. Šio istorijos periodo metu Japonijos imperija valdė dabartinę Naros prefektūrą, tada vadintą Jamato provincija. Periodas susideda iš dviejų laikotarpių: Kofun laikotarpio, maždaug 250-538 m. ir Asuka laikotarpio, 538-710 m. Kofun laikotarpis yra žymus pilkapiais, nuo Asukos laikotarpio skiriasi kultūriniais aspektais. Kofun (kitaip pilkapių) kultūra atėjo iš Kinijos per Korėją. Tiesa, jie buvo supilami ir prieš Jamato laikotarpį, tačiau žymiai mažesni.
Kofun buvo statomi ne tik imperatoriams, bet ir vietiniams valdininkams. Žymiai išaugę pilkapiai rodė centralizuotos valdžios stiprėjimą. Dauguma jų ankstesniajame laikotarpyje buvo įrengiami natūraliose kalvose. Vėlesniajame dažniau buvo statomi ant lygaus žemės paviršiaus, rakto skylutės formos.
Juose randama daugybė elitui priklausančių daiktų: bronziniai ginklai, veidrodžiai, brangakmeniai. Nuo 5 amžiaus randami ir geležiniai ginklai, agrikultūros įrankiai, arkliams skirti balnai, kamanos. Visa tai įrodo, kad tuo laikotarpiu dominavo karo raitelių kultūra. Taip pat randama to meto keramikos dirbinių, auksinės/bronzinės karūnos ir batai, dominuoja auksiniai ir sidabriniai ornamentai.
Įpusėjus Jamato laikotarpiui, japonai vis dažniau siuntė savo mokslininkus ir amatininkus semtis naujų idėjų vienoje labiausiai pažengusių to meto šalių – Kinijoje. Perimti nauji ūkininkavimo ir drėkinimo būdai, pradėta domėtis Konfucijaus idėjomis ir mokymais, atkeliavo kinų raštas Kandži. Taikant naują rašto sistemą buvo galima tiksliau užrašyti Japonijos istoriją.
Atėjus Asukos laikotarpiui, Japonijoje prasidėjo dideli pokyčiai meno srityje, socialinės ir politinės permainos. Japonijoje apsigyvenę Kinijos ir Korėjos imigrantai, vadinami Toraidžin, perdavė Japonijai savo kultūrą, kalbą, daugelį bruožų bei papročių, todėl didėjo žmonių raštingumas ir švietimas. Taip pat prasidėjo Kinijos ir Japonijos prekyba, kuri (nors pradžioje nedidelė) taip pat darė įtaką kultūrai, tuo metu dažniausiai prekiauta keramika, moliniais indais, bronzinėmis monetomis.